«Рухани жаңғыру» бағдарламасы

ХХІ ғасырда жаһандық әлемде әлеуметтік процестерге жан-жақты әсер ететін елеулі де терең өзгерістер орын алуда. Қоғамның рухани-адамгершілік дамуы жүргізіліп жатқан әлеуметтік-саяси және экономикалық реформалардың органикалық негізі болып табылады.

«Рухани жаңғыру» бағдарламасы қоғамдық тұрақтылық пен мемлекеттің тұрақтылығын сақтауға, гуманизм, толеранттылық пен ұлтаралық келісімнің адамгершілік құндылықтарын тереңдетуге бағытталған. Бәсекеге қабілеттілік жағдайындағы әлеуметтік кеңістік мемлекет, қоғам және бизнес арасындағы диалогқа кең мүмкіндіктер ашады. [1]

«Рухани жаңғыру» бағдарламасы қазіргі заман шындығына сай қоғамның рухани-адамгершілік дамуының өзектілігін айқындайды. Елбасы Н.Ә. Назарбаев 2017 жылғы 12 сәуірде жарияланған «Болашаққа көзқарас: қоғамдық сананы жаңғырту» мақаласында: «Бүгінгі таңда жеке адамның ғана емес, жалпы халықтың тек бәсекеге қабілеттілігін дамыта отырып ғана табысқа жету мүмкіндігі бар» деген. [2] Сондықтан, елдің бәсекеге қабілеттілігі рухани-адамгершілік және әлеуметтік-мәдени құндылықтармен өзара байланысты.

Бағдарламада ұлттың жаңа тарихи кезеңдегі басты мақсаты – рухани және мәдени құндылықтарды сақтау және арттыру, әлемнің дамыған 30 елінің қатарына кіру белгіленген. Бағдарламада осы мақсаттарды жүзеге асыруға бағытталған бірнеше жобалар бар. «Рухани жаңғыру» бағдарламасы 6 арнайы жобаны қамтиды:

"Туған жер"

"Казахстанның қасиетті географиясы",

"Заманауи әлемдегі Қазақстанның мәдениеті ",

"100 жаңа оқулықтар",

"Қазақ тілінің латын графикасына аударылуы",

"100 жаңа адамдар",

Осы ретте бағдарламадағы бірнеше жобаны қарастырып өтсек, алдымен қазақ тілін латын графикасына кезең-кезеңімен көшіру жобасы тілдің дамуына тың серпін беру және оны жаһандық кеңістікке кіріктіру, азаматтарды тілді меңгеруге қызығушылық пен ынталандыру мақсатында жасалған. Латын графикасына толық көшу 2025 жылға жоспарланған: бұдан былай барлық жазбаша сөйлеу – баспа басылымдарындағы жарияланымдардан бастап іс қағаздарын жүргізуге дейін – латын тілінде болады. Бұған дейін өтпелі кезең мен бейімделу қарастырылып отыр.

Келесі бір жоба «100 жаңа адамдар» жобасы болып табылады, бұл жобаға отандастарға үлгі болатын еліміздің түкпір-түкпіріндегі, әртүрлі жастағы және ұлт өкілдерінен тұратын қазақстандықтардың өміршең оқиғалары енеді. [3]

Мақаладағы «Туған жер» бағдарламасын жас ұрпақты тәрбиелеуге бағытталған дәл және уақытында айтылған нақты тапсырма ретінде түсінеміз. Әрбір адамның жүрегінде кіндік қаны тамған жеріне, өскен ауылына, туған жеріне деген сүйіспеншілік, құрмет болмайынша – Отан деген Ұлы ұғымға адал қызмет ету, жан дүниесімен беріле сүю екіталай.

«Қазақстанның қасиетті жерлерінің мәдени-географиялық белдеуі – неше ғасыр өтсе де, бізді кез келген рухани жұтаңдықтан сақтап, аман алып шығатын символдық қалқанымыз әрі ұлттық мақтанышымыздың қайнар бұлағы», – делінген мақалада. [4]

Жаңғыртудың барлық бағыттарын жүзеге асыру қоғам сұранысын ескере отырып, ғылыми және сарапшылық қоғамдастықтың, азаматтық қоғам өкілдерінің, жастардың белсенді қатысуымен жүзеге асады. Жоба барысындағы процесс күрделі болып табылады және біраз уақытты қажет етеді, дегенмен бұл жасалатын әрекеттер еліміздің өркендеп, дамуына көп үлес қосатыны сөзсіз.

**Қолданылған әдебиет**

1. Программа "рухани жаңғыру" в развитии общества. "Қазақстан тарихы" порталы. (n.d.). Retrieved April 14, 2022, from <https://e-history.kz/ru/news/show/33039/>
2. Статья Главы государства «Взгляд в будущее: модернизация общественного сознания». 12 апреля 2021 / URL: //https://www.akorda.kz/ru/events/akorda\_news/press\_conferences/statya-glavy-gosudarstva-vzglyad-v-bud... (дата обращения: 19.08.2021).
3. Программа "Рухани жаңғыру" – взгляд в будущее. Программа "Рухани жаңғыру" – взгляд в будущее - Satbayev University. (n.d.). Retrieved April 14, 2022, from <https://official.satbayev.university/ru/university/roukhani-zhangyru->
4. "Рухани жаңғыру – ой сананың кемелденуі". Университет им. Ахмеда Ясави. (2017, May 15). Retrieved April 14, 2022, from <https://ayu.edu.kz/ru/archives/20690>